《晚雨》
宋代·何梦桂

已当天色暮，况复雨霏微。落叶元无定，因风更自飞。

壮心攲客枕，寒事到征衣。明日临晴霁，黄花看晚晖。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。